Terve!
Terve sulle joulukuusi,
 aina kirkas, aina uusi.
 Terve taivaan valon koitto,
 soikoon sulle riemunsoitto.

 Terve tuli kynttilöiden,
 poista sumut synkkäin öiden,
 mieliin valkeutta vala,
 ikiliekein hehku, pala!

 Kerro kuinka taivahalta
 maahan astui hyveen valta
 julistaen meille rauhaa,
 sointuisuutta pyhää, lauhaa.

 Armas joulukuusi loista,
 arkihuolet kauas poista.
 Sytä silmiin lemmen hohto,
 ihmisrintaan hyveen johto.

 Terve sulle joulukuusi,
 aina kirkas aina uusi.
 Terve taivaan valon koitta,
 soikoon sulle riemun soitto!

Hilja Liinamaa.

Lähde: Ihanneliitto. Liite Työläisnaiseen. 1903.

Hilja Pärssinen
Runot
Työläisnainen
1903